Katrín Júlíusdóttir , fyrrverandi ráðherra og núverandi framkvæmdastjóri Samtaka fjármálafyrirtækja , les mikið og er allt of mikið á náttbuxunum heima hjá sér í frítíma sínum . Árið 2020 ætlar hún að fara oftar úr þeim . Hver uppáhaldsbókin þín ? „ Þær eru nú ansi margar en ef ég ætti að nefna þær sem koma upp í hugann núna þá eru tvær sem höfðu mikil áhrif á mig . Konan sem gekk á hurðir eftir Roddy Doyle er bók sem hafði það mikil áhrif á mig þegar ég las hana fyrir um 20 árum að ég fann líkamlega til . Eins las ég bókina Borgin bakvið orðin eftir manninn minn hann Bjarna M. Bjarnason fyrir nokkrum árum og óháð nánum tengslum við höfundinn þá hafði lesturinn óútskýranleg og ævintýraleg áhrif á mig svo óvenjuleg er sagan og skrifin falleg . Þegar ég segi þetta þá hefur Bjarni sjálfur svipuð áhrif mig . “ Áttu þér uppáhaldssjónvarpefni ? „ Ég er alæta á fréttaskýringarþætti og heimildamyndir . Er núna að horfa mikið á 60 mínútur þeirra Ástrala og Fifth Estate frá Kanada . Svo eru góðar kúreka - og spennumyndir eitthvað sem ég leita aftur og aftur í . Fara þar fremst í flokki myndir þeirra félaga John Wayne og Clint Eastwood . “ Hvað gerir þú til að vera ekki goslaus ? „ Það fyllir alltaf á tankinn að knúsa börnin mín og þefa smá af kollinum á þeim þó þeir séu orðnir 7 , 19 og 20 ! Annars leita ég inn á við til að hlaða og horfi þá gjarnan á heimildaþætti og púsla stór púsluspil eða spila Yahtzee við spilafélaga um allan heim . “ Hvaða óþarfa keyptir þú síðast ? „ Er til eitthvað sem heitir óþarfi !? Annars á ég allt í einu heldur stórt safn af glærum glossum þannig að líklega eru einhverjir þeirra óþarfi . “ Uppáhaldssamfélagsmiðillinn ? „ Allir , hentu í mig samfélagsmiðli og ég mæti ! “ Hvaða hlutur er ómissandi ? Mest notaða snyrtivaran ? „ Augn - og andlitskremin eru mikið tekin og svo er maskarinn nauðsynlegur fyrir okkur ljóskurnar . “ „ Þær eru svo margar og svo á ég svo margar eftir en New York er í miklu uppáhaldi enda fjölbreytt , iðandi af lífi og full af geggjuðum veitingastöðum . Svo verð ég að nefna Köln og Berlín . Elska Þýskaland , matinn og stemninguna , ekki síst fyrir jólin . Já og Ljubljana er alger perla . “ Borðar þú morgunmat ? „ Ofast ekki . Fæ matarlystina undir hádegi . En skelli þó oft í mig eplaediki til að ræsa kerfið . “ Hvernig verður 2020 ? „ Ef lífið hefur kennt mér eitthvað þá er það að taka hverjum degi eins og hann kemur , leyfa lífinu að koma mér á óvart og njóta í botn . Ætla þó að reyna að ferðast meira á nýju ári með fjölskyldunni en síðustu ár og fara oftar úr náttbuxunum í frítímanum ! “